/* KOM/2011/0269 v konečnom znení - NLE 2011/0120*/ NARIADENIE RADY ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa Návrh NARIADENIE RADY ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa





DÔVODOVÁ SPRÁVA 1. KONTEXT NÁVRHU Autonómne colné kvóty Únie sú potrebné v prípade výrobkov, ktorých výroba v Únii nepostačuje na pokrytie potrieb spotrebiteľských odvetví v Únii v súčasnom kvótovom období. V reakcii na žiadosti viacerých členských štátov Komisia spolu s príslušnými vládnymi odborníkmi posúdila, či otvorí autonómne colné kvóty na určité poľnohospodárske a priemyselné výrobky. Rada prijala 22. decembra 2009 nariadenie (EÚ) č. 7/2010 otvárajúce a ustanovujúce správu autonómnych colných kvót Únie na niektoré poľnohospodárske a priemyselné výrobky s cieľom uspokojiť dopyt Únie po uvedených výrobkoch za najvýhodnejších podmienok. Colné kvóty Únie by sa mali otvoriť s nulovými alebo zníženými colnými sadzbami autonómnych ciel Spoločného colného sadzobníka v primeranom objeme bez toho, aby sa narušil trh s takýmito výrobkami. Diskusie na stretnutiach skupiny pre otázky colného hospodárstva ukázali, že členské štáty sú pripravené zvýšiť objemy kvót pre výrobky, na ktoré sa vzťahuje návrh nariadenia a zmeniť a doplniť opis výrobkov v kvóte s poradovým číslom 09.2631, bez toho, aby sa narušil trh s takýmito výrobkami. Takisto bolo potrebné uzavrieť colnú kvótu s poradovým číslom 09.2947. Návrh je v súlade s poľnohospodárskou, obchodnou, podnikateľskou politikou, politikou rozvoja a politikou vonkajších vzťahov. Predovšetkým sa tento návrh nerealizuje na úkor krajín, ktoré využívajú preferenčnú obchodnú dohodu s EÚ (napr. VSP, režim AKT, kandidátske a potenciálne kandidátske krajiny západného Balkánu). 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU Konzultácie sa uskutočnili so skupinou pre otázky colného hospodárstva, ktorá zastupuje priemyselné odvetvia každého členského štátu. Vo všetkých uvedených kvótach sa zohľadňuje dohoda dosiahnutá v skupine. Neboli uvedené žiadne potenciálne závažné riziká s nezvratnými následkami. Tomuto návrhu bude predchádzať proces konzultácií medzi útvarmi a uverejní sa po schválení Radou. 3. PRÁVNE PRVKY NÁVRHU Zmena a doplnenie nariadenia Rady, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa na právnom základe článku 31 Zmluvy o fungovaní Európskej únie. Na základe uvedeného článku autonómne colné kvóty stanovuje Rada kvalifikovanou väčšinou na základe návrhu Komisie. Návrh patrí do výlučnej právomoci Únie. Zásada subsidiarity sa preto neuplatňuje. Tento súbor opatrení je v súlade so zásadami na zjednodušenie postupov pre subjekty zapojené do zahraničného obchodu a s oznámením Komisie z roku 1998 o pozastavení uplatňovania autonómnych ciel a kvótach (Ú. v. ES C 128, 25.4.1998, s. 2). 4. VPLYV NA ROZPOČET Nevybrané clá v celkovej sume - 837 623 EUR. 5. VOLITEĽNÉ PRVKY V prílohe k navrhovanému nariadeniu sa uvádzajú zvýšenia a zmeny a doplnenia autonómnych colných kvót. 2011/0120 (NLE) Návrh NARIADENIE RADY ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 31, so zreteľom na návrh Európskej komisie, keďže: 1. S cieľom zabezpečiť dostatočné a neprerušované dodávky niektorých druhov tovaru, ktorých výroba je v Únii nedostatočná, a s cieľom vyhnúť sa narušeniam trhu sa nariadením Rady (EÚ) č. 7/2010[1] otvorili na niektoré poľnohospodárske a priemyselné výrobky autonómne colné kvóty, v rámci ktorých sa príslušné výrobky môžu dovážať so zníženými alebo nulovými colnými sadzbami. 2. Objemy kvót, stanovené v minulosti, vzťahujúce sa na autonómne colné kvóty Únie s poradovými číslami 09.2767, 09.2813, 09.2628, 09.2629 a 09.2635 nepostačujú na uspokojenie potrieb priemyslu Únie. Preto by sa mali uvedené objemy kvót v prípade colných kvót s poradovými číslami 09.2767 a 09.2813 zvýšiť od 1. júla a v prípade colných kvót s poradovými číslami 09.2628, 09.2629 a 09.2635 od 1. januára. 3. Navyše by sa mal upraviť opis výrobku autonómnej colnej kvóty Únie s poradovým číslom 09.2631. 4. Okrem toho už nie je v záujme Únie ďalej udeľovať colné kvóty na druhý polrok 2011. Kvóta s poradovým číslom 09.2947 by sa preto mala uzavrieť s účinkom od 1. júla 2011 a zodpovedajúci riadok by sa mal vypustiť z prílohy k nariadeniu (EÚ) č. 7/2010. 5. Nariadenie (EÚ) č. 7/2010 by sa preto malo zodpovedajúcim spôsobom zmeniť a doplniť. 6. Keďže niektoré opatrenia ustanovené v tomto nariadení majú nadobudnúť účinnosť od 1. januára 2011 a iné od 1. júla 2011, toto nariadenie by sa malo uplatňovať od tých istých dátumov a malo by okamžite nadobudnúť účinnosť, PRIJALA TOTO NARIADENIE: Článok 1 Príloha k nariadeniu (EÚ) č. 7/2010 sa mení a dopĺňa takto: (1) riadky pre colné kvóty s poradovými číslami 09.2767, 09.2813 a 09.2631 sa nahrádzajú riadkami uvedenými v prílohe I k tomuto nariadeniu, (2) riadky pre colné kvóty s poradovými číslami 09.2628, 09.2629 a 09.2635 sa nahrádzajú riadkami uvedenými v prílohe II k tomuto nariadeniu. (3) riadok pre colnú kvótu s poradovým číslom 09.2947 sa vypúšťa. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Uplatňuje sa od 1. júla 2011. Článok 1 ods. 2 sa však uplatňuje od 1. januára 2011. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA I Colné kvóty uvedené v článku 1 ods. 1 Poradové číslo | Číselný znak KN | TARIC | Opis | Obdobie kvóty | Množstvo kvóty | Clo v rámci kvóty | 09.2767 | ex 2910 90 00 | 80 | Alylglycidyléter | 1.1.-31.12. | 4 300 ton | 0 % | 09.2813 | ex 3920 91 00 | 94 | Koextrudovaný trojvrstvový film z polyvinylbutyralu bez stupňovaného farebného pásu obsahujúci v hmotnosti 29 % alebo viac, ale nie viac ako 31 % 2,2’-etyléndioxydietyl-bis(2-etylhexanoátu) ako zmäkčovadla | 1.1.-31.12. | 3 000 000 m² | 0 % | 09.2631 | ex 9001 90 00 | 80 | Nemontované sklenené šošovky, hranoly a spájané prvky na použitie pri výrobe tovaru s číselnými znakmi KN 9002, 9005, 9013 10 and 9015 (1) | 1.1.-31.12. | 5 000 000 jednotiek | 0 % | PRÍLOHA II Colné kvóty uvedené v článku 1 ods. 2 Poradové číslo | Číselný znak KN | TARIC | Opis | Obdobie kvóty | Množstvo kvóty | Clo v rámci kvóty | 09.2628 | ex 7019 52 00 | 10 | Tkaniny zo sklených vlákien potiahnuté plastom, s plošnou hmotnosťou 120 g/m² (± 10 g/m²), druhov používaných na výrobu rolovacích sieťok proti hmyzu s pevnými rámami | 1.1.-31.12. | 1 900 000 m² | 0 % | 09.2629 | ex 7616 99 90 | 85 | Teleskopické držadlo z hliníka určené na použitie vo výrobe batožín (1) | 1.1.-31.12. | 600 000 jednotiek | 0 % | 09.2635 | ex 9001 10 90 | 20 | Optické vlákna určené na výrobu káblov zo sklených vlákien položky 8544 (1) | 1.1.-31.12. | 3 300 000 km | 0 % | LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Nariadenie Rady, ktorým sa mení a dopĺňa nariadenie (EÚ) č. 7/2010, ktorým sa otvárajú autonómne colné kvóty Únie na niektoré poľnohospodárske a priemyselné výrobky a ustanovuje ich správa 2. ROZPOČTOVÉ RIADKY: Kapitola a článok: Kapitola 12, článok 120 Suma zahrnutá do rozpočtu na rok 2010: 14 079 700 000 EUR 3. FINANČNÝ VPLYV ( Návrh nemá finančný vplyv X Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) Rozpočtový riadok | Príjmy[2] | 6-mesačné obdobie začínajúce od 1. 7. 2011 | Článok 120 | Vplyv na vlastné zdroje | - 0,8 | 4. OPATRENIA PROTI PODVODOM V ustanoveniach o správe colných kvót sú zahrnuté opatrenia potrebné na predchádzanie podvodom a nezrovnalostiam a ochranu pred nimi. 5. Poznámky PRÍLOHA I S účinnosťou od 1. 7. 2011: Colné kvóty uvedené v článku 1 Opis výrobku | Objem kvóty (jednotka/tony) | Odhadovaná cena (EUR za tonu, m²) | Clo (v %) (2011 SCS) | Clo kvóty (%) | Očakávaná strata príjmov (v EUR) | Éter 09.2767 | + 1 800 ton (pôvodný objem: 2 500 ton) | 4 500 | 5,5 | 0 | 445 500 | Film 09.2813 | + 1 000 000 m² (pôvodný objem: 2 000 000 m²) | 6,26 | 6,1 | 0 | 381 860 | Celková strata príjmov: (827 360 EUR – 206 840 EUR) = 620 520 EUR v čistom vyjadrení. PRÍLOHA II S účinnosťou od 1. 1. 2011: Colné kvóty uvedené v článku 2 Opis výrobku | Zmena v objeme kvóty (tony/g) | Odhadovaná cena (EUR za m², jednotku, km) | Clo (v %) (2011 SCS) | Clo kvóty (%) | Očakávaná zmena v strate príjmov vo vzťahu k predchádzajúcemu kvótovému obdobiu (v EUR) | Tkaniny zo sklených vlákien 09.2628 | + 1 550 000 m² (pôvodný objem: 350 000 m²) | 0,96 | 7 | 0 | 104 160 | Držadlá 09.2629 | + 360 000 jednotiek (pôvodný objem: 240 000 jednotiek) | 2,32 | 6 | 0 | 50 112 | Optické vlákna 09.2635 | + 700 000 km (pôvodný objem: 2 600 000 jednotiek) | 6,66 | 2,9 | 0 | 135 198 | Celková strata príjmov v porovnaní s predchádzajúcim kvótovým obdobím:(289 470 EUR – 72 367 EUR) = 217 103 EUR v čistom vyjadrení. [1] Ú. v. EÚ L 3, 7.1.2010, s. 1. [2] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.